open-index/open-wikipedia-markdown huggingface dataset:
ทะเลทรายสะฮารา

**ทะเลทรายสะฮารา** () เป็นทะเลทรายขนาดใหญ่ที่สุดของโลก และเป็นบริเวณแห้งแล้งใหญ่สุดเป็นอันดับสามรองจากทวีปแอนตาร์กติกาและอาร์กติก มีเนื้อที่มากกว่า 9,000,000 ตารางกิโลเมตร หรือ 3,500,000 ตารางไมล์ คำว่า *สะฮารา* ในภาษาอาหรับ (, ) หมายถึง *ทะเลทราย*

อาณาเขตของทะเลทรายสะฮารา ด้านทิศตะวันตกจรดมหาสมุทรแอตแลนติก ทิศเหนือคือเทือกเขาแอตลาสและทะเลเมดิเตอร์เรเนียน ทิศตะวันออกจรดทะเลแดงและประเทศอียิปต์ ทิศใต้จรดประเทศซูดานและหุบเขาของแม่น้ำไนเจอร์
300px|thumb|วิดีโอที่ถ่ายในมุมมองจากอวกาศ ของ ทะเลทรายสะฮารา และ แถวตะวันออกกลาง โดยสมาชิกนักบินอวกาศในการสำรวจที่ 29

## ภูมิศาสตร์
ทะเลทรายสะฮาราครอบคลุมส่วนใหญ่ของสาธารณรัฐประชาธิปไตยประชาชนแอลจีเรีย, ชาด, อียิปต์, ลิเบีย, มาลี, มอริเตเนีย, โมร็อกโก, ไนเจอร์, เวสเทิร์นสะฮารา, ซูดานและตูนิเซีย

ทะเลทรายสะฮารา มีความกว้างขวางถึง 9,000,000 ตารางกิโลเมตร ใหญ่กว่าทวีปออสเตรเลียทั้งทวีป มีขนาดพื้นที่พอ ๆ กับสหรัฐอเมริกา และเป็นเนื้อที่ 1 ใน 3 ของทวีปแอฟริกาทั้งหมด แต่นับเป็นทะเลทรายที่ถือกำเนิดได้ราว 2,000 ปีเท่านั้น โดยเกิดจากความแห้งแล้งลงของภูมิภาคแอฟริกาเหนือ ซึ่งในอดีตเมื่อกว่า 4,000 ปีก่อน ณ ที่แห่งนี้ยังเป็นดินแดนที่มีความอุดมสมบูรณ์คล้ายโอเอซิส มีแม่น้ำ และสัตว์ป่าขนาดใหญ่มากมายอาศัยอยู่ โดยปรากฏเป็นหลักฐานทางโบราณคดี คือ ภาพเขียนสีบนผนังถ้ำของมนุษย์ในยุคนั้น

## ภูมิอากาศ
ทะเลทรายสะฮารา แม้จะได้ชื่อว่าเป็นหนึ่งในสถานที่ ที่ร้อนและแห้งแล้งที่สุดในโลก แต่ทว่าทะเลทรายแห่งนี้ก็ยังมีปรากฏการณ์หิมะตก ในวันที่ 18 กุมภาพันธ์ ค.ศ. 1979 ที่เมืองอินเซฟรา ในแอลจีเรีย มีหิมะตก แต่ทว่าละลายไปในเวลาเพียงครึ่งชั่วโมงเท่านั้น จากนั้นอีก 37 ปีต่อมา ในปลายปี ค.ศ. 2016 ที่เมืองนี้ก็มีหิมะตกนับเป็นครั้งที่สอง โดยคราวนี้คงสภาพอยู่ได้ประมาณหนึ่งวัน ก่อนจะละลายหายไปในที่สุด สรุปว่า ในปี ค.ศ 1979 - ปัจจุบัน (ค.ศ 2024) ทะเลทรายสะฮาราได้มีหิมะตกทั้งหมด 2รอบ แต่หิมะที่ตกในทะเลทรายสะฮารา โดยรวมจะอยู่ไม่ถึง 2 วัน เพราะว่า ละลายไปหมดก่อนจะถึง 2 วัน

## อ้างอิง

**asdadawdwae Arab Conquest to 1830*. Praeger, 1970.
* Abdallah Laroui. *The History of the Maghrib: An Interpretive Essay*. Princeton, 1977.
* Hugh Kennedy. *Muslim Spain and Portugal: A Political History of al-Andalus*. Longman, 1996.
* Richard W. Bulliet. *The Camel and the Wheel*. Harvard University Press, 1975. Republished with a new preface Columbia University Press, 1990.
* Eamonn Gearon. *The Sahara: A Cultural History*. Signal Books, UK, 2011. Oxford University Press, USA, 2011.

## แหล่งข้อมูลอื่น
* 

หมวดหมู่:ทะเลทรายในทวีปแอฟริกา
หมวดหมู่:ภูมิศาสตร์แอฟริกา
ไอลีน คอลลินส์

right|thumb|200px|ไอลีน คอลลินส์
นาวาอากาศเอก **ไอลีน แมรี คอลลินส์** (Eileen Marie Collins) เกิดเมื่อวันที่ 19 พฤศจิกายน ค.ศ. 1956 ในเมืองเอลมิรา นิวยอร์ก สหรัฐอเมริกา อดีตนักบินทดสอบในกองทัพอากาศสหรัฐ ภายหลังรับตำแหน่งเป็นนักบินอวกาศแห่งองค์การนาซา ทั้งยังเป็นนักบินและผู้บังคับการกระสวยอวกาศหญิงคนแรกด้วย

## ประวัติ
ในวัยเด็ก ไอลีนมีความสนใจทั้งด้านการบินอวกาศและการเป็นนักบิน เมื่อ ค.ศ. 1988 ได้สมรสกับแพต ยังส์ ซึ่งเป็นนักบิน ทั้งสองมีลูกด้วยกันสองคน  

## การศึกษา
* ค.ศ. 1974 ไอลีนจบการศึกษาขั้นต้น จากสถาบันเอลมิรา ฟรี ในเมืองเอลมิรา รัฐนิวยอร์ก 
* ค.ศ. 1976 ได้รับอนุปริญญาวิทยาศาสตร์ สาขาคณิตศาสตร์/วิทยาศาสตร์ จากวิทยาลัยคอร์นิง คอมมูนิตี้ 
* ค.ศ. 1978 ได้รับปริญญาศิลปศาสตรบัณฑิต สาขาคณิตศาสตร์และเศรษฐศาสตร์ จากมหาวิทยาลัยไซราคัส 
* ค.ศ. 1986 ได้รับปริญญาวิทยาศาสตรมหาบัณฑิต ด้านวิจัยเชิงปฏิบัติการ จากมหาวิทยาลัยสแตนฟอร์ด 
* ค.ศ. 1989 ได้รับปริญญาศิลปศาสตรมหาบัณฑิต ด้านการบริหารระบบอวกาศ จากมหาวิทยาลัยเวบสเตอร์ 

## การทำงาน
เมื่อ ค.ศ. 1979 ไอลีนจบการฝึกอบรมการบินระดับปริญญาตรี จากกองทัพอากาศสหรัฐ จากนั้นมาได้ทำงานเป็นนักบินผู้สอน T-38 กระทั่งปี 1982 ต่อมาในระหว่าง ค.ศ. 1983-1985 ได้เป็นครูฝึกบินและผู้บังคับการอากาศยาน เครื่องบิน C-141 สตาร์ลิฟเตอร์ ครั้นปี 1986 – 1989 ก็ได้เป็นผู้ช่วยศาสตราจารย์ สาขาคณิตศาสตร์ และเป็นครูฝึกบิน เครื่องบิน T-41 ที่โรงเรียนนายร้อยทหารอากาศ สหรัฐอเมริกา 

ไอลีนได้รับเลือกจากโครงการนักบินอวกาศขององค์การนาซา ขณะที่เข้าเรียนในโรงเรียนนักบินทดสอบแห่งกองทัพอากาศที่มีชื่อเสียงของสหรัฐอเมริกา ที่ฐานทัพอากาศเอ็ดเวิดส์ รัฐแคลิฟอร์เนีย และจบหลักสูตรเมื่อปี ค.ศ. 1990 ไอลีนได้สะสมชั่วโมงบินได้มากกว่า 6,000 ชั่วโมง ในอากาศยานกว่า 30 แบบ 

## ประสบการณ์การบินอวกาศ
ไอลีนได้บินกับกระสวยอวกาศเป็นครั้งแรกในฐานะนักบินของกระสวยอวกาศดิสคัฟเวอรี เมื่อ ปี ค.ศ. 1995 ในเที่ยวบิน STS-63 ซึ่งมีการนัดพบกับสถานีอวกาศเมียร์ของรัสเซีย

ต่อมา ไอลีนได้บังคับการบินกระสวยอวกาศโคลัมเบีย ในเที่ยวบิน STS-93 ซึ่งปล่อยขึ้นในเดือนกรกฎาคม ค.ศ. 1999 เพื่อปฏิบัติภารกิจปล่อยหอดูดาวรังสีเอ็กซ์จันทรา (Chandra X-Ray Observatory) นี่เป็นภารกิจที่สมบูรณ์ก่อนจะถึงภารกิจครั้งสุดท้ายของกระสวยอวกาศโคลัมเบีย (ภารกิจสมบูรณ์ทั้งสุดท้ายของยานโคลัมเบียคือเที่ยวบิน STS-109 เมื่อเดือนมีนาคม ค.ศ. 2002 ก่อนจะระเบิดในเที่ยวบิน STS-107 เมื่อวันที่ 1 กุมภาพันธ์ ค.ศ. 2003)

หลังจากนั้น ไอลีนได้บังคับการเที่ยวบิน STS-114 เป็นการส่งกระสวยอวกาศอีกครั้งของนาซา หลังความพินาศของยานโคลัมเบีย ภารกิจครั้งนี้นอกจากจะเป็นการทดสอบการปรับปรุงด้านความปลอดภัยแล้ว ยังเป็นการส่งกำลังบำรุงให้แก่สถานีอวกาศนานาชาติ (ISS) อีกด้วย เที่ยวบินนี้เริ่มขึ้นเมื่อวันที่ 26 กรกฎาคม ค.ศ. 2005 และกลับเมื่อวันที่ 9 สิงหาคม ปีเดียวกัน ในเที่ยวบินนี้ ไอลีนนับเป็นนักบินอากาศคนแรกที่ควบคุมกระสวยอวกาศให้ตีลังกาหมุนรอบ 360 องศาอย่างสมบูรณ์ ทั้งนี้ก็เพื่อให้นักบินอวกาศในสถานีอวกาศนานาชาติได้ถ่ายภาพส่วนท้องของยานดิสคัฟเวอรี เพื่อยืนยันว่าไม่มีอันตรายจากความเสียหายของชิ้นส่วนของยานที่หลุดออกในช่วงปล่อยยาน

## แหล่งข้อมูลอื่น
*รายละเอียดการบินแต่ละเที่ยว
*ประวัติอย่างเป็นทางการจากองค์การนาซา
อไลีน คอลลินส์
หมวดหมู่:บุคคลจากรัฐนิวยอร์ก
หมวดหมู่:ภารกิจอวกาศในปี พ.ศ. 2538
หมวดหมู่:ภารกิจอวกาศในปี พ.ศ. 2542
หมวดหมู่:ภารกิจอวกาศในปี พ.ศ. 2548
หมวดหมู่:ภารกิจอวกาศในปี พ.ศ. 2540
เครื่องเขียนของการไปรษณีย์

200px|right|thumb|ไปรษณียบัตรแผ่นแรกของไทย
**เครื่องเขียนของการไปรษณีย์** () หมายถึง ซองจดหมาย (เรียกไปรษณียบรรณ) จดหมายอากาศ หรือไปรษณียบัตร ที่มีการพิมพ์ภาพแสตมป์อัตราค่าส่ง สามารถใช้ส่งทางไปรษณีย์ได้ทันทีโดยไม่ต้องติดแสตมป์

เครื่องเขียนของการไปรษณีย์แรกสุดของโลก เป็นไปรษณียบรรณ ออกพร้อม&nbsp;ๆ กับแสตมป์ดวงแรกของโลก คือ แสตมป์เพนนีแบล็ค เมื่อวันที่ 1 พฤษภาคม พ.ศ. 2383 ซองดังกล่าวมีชื่อเรียกว่า ซองมัลเรดี (Mulready) เนื่องจากผู้ออกแบบลวดลายบนซอง คือ วิลเลียม มัลเรดี (William Mulready) จิตรกรชาวไอริช ซองมัลเรดีนี้พิมพ์แค่มูลค่าทางไปรษณีย์ที่สามารถใช้ได้ ไม่มีการพิมพ์รูปแสตมป์บนซองเหมือนเครื่องเขียนของการไปรษณีย์ในสมัยต่อมา

เครื่องเขียนของการไปรษณีย์แรกสุดของไทย คือ ไปรษณียบัตร ซึ่งออกพร้อมกับแสตมป์ชุดแรกของไทย คือ ชุดที่หนึ่ง หรือ ชุดโสฬศ เมื่อวันที่ 4 สิงหาคม พ.ศ. 2426

## ดูเพิ่ม
* ไปรษณียบัตร
* ไปรษณียบรรณ
* จดหมายอากาศ

## อ้างอิง

* Alphabetilately: M is for Mulready 

หมวดหมู่:ไปรษณีย์
หมวดหมู่:แสตมป์
จุฬาลงกรณ์

**จุฬาลงกรณ์** อาจหมายถึง
* พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ในพระนามเดิมว่า สมเด็จเจ้าฟ้าชายจุฬาลงกรณ์ฯ
* จุฬาลงกรณ์มหาวิทยาลัย - มหาวิทยาลัยแห่งแรกของประเทศไทย ตั้งอยู่บนถนนพญาไท กรุงเทพมหานคร
* กุหลาบจุฬาลงกรณ์ - กุหลาบพันธุ์หนึ่ง
* สะพานจุฬาลงกรณ์ - สะพานรถไฟทอดข้ามแม่น้ำแม่กลอง อำเภอเมืองราชบุรี จังหวัดราชบุรี โดยขนานกับสะพานธนะรัชต์ ที่เป็นสะพานสำหรับรถยนต์

## ดูเพิ่ม
* ปิยมหาราช (แก้ความกำกวม)
* มงกุฎ (แก้ความกำกวม)
* ประชาธิปก (แก้ความกำกวม)
* อานันทมหิดล (แก้ความกำกวม)
* ภูมิพล (แก้ความกำกวม)
* วชิราลงกรณ (แก้ความกำกวม)
* มหิดล (แก้ความกำกวม)
* สิริกิติ์ (แก้ความกำกวม)
* สิรินธร (แก้ความกำกวม)

หมวดหมู่:หน้าแก้ความกำกวมชื่อสถานที่
ไปรษณียบรรณ

right|thumb|ไปรษณียบรรณตัวอย่าง ของประเทศอิรัก
**ไปรษณียบรรณ** (อังกฤษ Letter card) เป็นกระดาษบาง ๆ แผ่นใหญ่ซึ่งสามารถเขียนข้อความภายในและพับเป็นซองจดหมาย จัดทำโดยไปรษณีย์ บนกระดาษมีการพิมพ์ภาพแสตมป์ ทำให้สามารถส่งทางไปรษณีย์ได้โดยไม่ต้องติดแสตมป์ แต่ต้องไม่มีการสอดอะไรอย่างอื่นในซอง ถือเป็นเครื่องเขียนของการไปรษณีย์แบบหนึ่ง

ไปรษณียบรรณฉบับแรกของโลกออกวางจำหน่ายกับแสตมป์ดวงแรกของโลก โดยไปรษณีย์อังกฤษเมื่อ วันที่ 1 พฤษภาคม พ.ศ. 2383

ไปรษณียบรรณแต่เดิมจะถูกส่งทางภาคพื้นดิน เมื่อมีการริเริ่มขนส่งไปรษณีย์ทางเครื่องบิน ก็มีการทำไปรษณียบรรณสำหรับส่งทางอากาศด้วย ปัจจุบันพัฒนาไปเป็นรูปแบบที่เรียกว่าจดหมายอากาศ (Aerogramme) ซึ่งนิยมสีฟ้าเป็นสีพื้นและส่งทางอากาศไปรษณีย์เสมอ

ประเทศไทยก็เคยมีการนำไปรษณียบรรณมาใช้ทางไปรษณีย์แต่ปัจจุบันไม่มีแล้ว คงเหลือแต่จดหมายอากาศ

## ดูเพิ่ม
* จดหมายอากาศ
* ไปรษณียบัตร
* แสตมป์

หมวดหมู่:ไปรษณีย์
หมวดหมู่:แสตมป์
โคมูตร

**โคมูตร** (โค-มูด) หรือ **เยี่ยววัว** (๛)  เป็นเครื่องหมายวรรคตอนไทยโบราณ ใช้เมื่อเติมท้ายเมื่อจบบทหรือจบเล่ม พบได้ในหนังสือ หรือบทกลอนรุ่นเก่า ถ้าใช้คู่กับอังคั่นคู่และวิสรรชนีย์ จะเป็น **อังคั่นวิสรรชนีย์โคมูตร** (๚ะ๛) ซึ่งหมายถึงจบบริบูรณ์ 

โคมูตรไม่มีปรากฏบนแป้นพิมพ์ภาษาไทย แต่มีอยู่ในรหัสอักขระ TIS 620 ที่ 0xFB (251) และรหัสยูนิโคดที่ U+0E5B 

## ที่มาและการใช้

คำว่า *โคมูตร* มีความหมายว่า *เยี่ยววัว* ไม่ปรากฏที่มาที่ชัดเจน แต่ปรากฏในหนังสือรุ่นเก่าๆ จำพวกร้อยกรอง อย่างไรก็ตาม ในภาษาสันสกฤต มีคำว่า *โคมูตฺรก* มีความหมายว่า *คล้ายรอยเยี่ยววัว* ลักษณะของเส้นที่คดไปมา หรือเส้นฟันปลา จึงเป็นไปได้ว่าเราน่าจะเรียกเครื่องหมายนี้ ตามอย่างหนังสือสันสกฤตมาตั้งแต่ครั้งโบราณ 

ในประชุมลำนำของหลวงธรรมามณฑ์ (ถึก จิตรถึก) เรียกเครื่องหมายนี้ว่า *สูตรนารายณ์* ระบุการใช้ว่า ใช้หลังวิสรรชนีย์ (ที่ปิดท้ายสุด) ในปัจจุบันไม่ค่อยมีผู้ใช้เครื่องหมายโคมูตร อาจพบได้ในงานของกวีบางท่าน เช่น อังคาร กัลยาณพงศ์ เป็นต้น

อนึ่ง *โคมูตร* ยังหมายถึง กลุ่มดาวในวิชาดาราศาสตร์ไทย เรียกว่าดาวฤกษ์มฆา ประกอบด้วยดาว 5 ดวง คือ ดาววานร ดาวงอน ดาวไถ ดาวงูผู้ และดาวมฆ หรือดาวมาฆะ (การเรียกกลุ่มดาวฤกษ์ของไทยนั้น นิยมเรียก เพียงแต่ดาว แล้วตามด้วยชื่อ ไม่เรียกว่า กลุ่มดาว อย่างวิชาดาราศาสตร์ในปัจจุบัน)

## ตัวอย่าง
:๏ จก ภพผุดท่ามเวิ้ง. วรรณศิลป์
:จี้ แก่นชาติหวาดถวิล. เล่าไว้
:รี้ รี้สั่งสายสินธุ์..... ครวญคร่ำ
:ไร แก่นชีวิตไร้....  เร่งรู้พุทธธรรม ๚ะ๛

::จาก *เพียงครู่หนึ่งก็ม้วยเสมอฝัน* ของ อังคาร กัลยาณพงศ์

## โคมูตรในภาษาอื่น
ภาษาอื่นที่ใช้โคมูตรคือภาษาเขมร () ใช้ใส่เมื่อจบบทเหมือนภาษาไทย บางครั้งอาจพบเครื่องหมายนี้ได้ตามเครื่องรางของขลังต่าง ๆ

## อ้างอิง

* อังคาร กัลยาณพงศ์. **ปณิธานกวี.** กรุงเทพฯ : กะรัต, 2529.
* ราชบัณฑิตยสถาน. **หลักเกณฑ์การใช้เครื่องหมายวรรคตอน และเครื่องหมายอื่นๆ**. พิมพ์ครั้งที่ 5 พ.ศ. 2533.
* Monier-Williams, Sir Monier. **A Sanskrit-English Dictionary**. Motilal Banaridass : Delhi,1993

๛
หมวดหมู่:อักษรไทย
คณะวิชา

**คณะวิชา** หรือเรียกอย่างสั้น ๆ ว่า **คณะ** เป็นส่วนราชการ หรือ ส่วนงาน หรือ หน่วยงานภายใน ขององค์กรการศึกษา (มหาวิทยาลัย สถาบัน หรือ วิทยาลัย ในระดับอุดมศึกษา) ที่มีหน้าที่จัดการเรียนการสอนและให้บริการความรู้เกี่ยวกับวิชาการสาขาที่อยู่ในประเภทเดียวกัน มีหัวหน้าองค์กรเรียกว่า "คณบดี" บางแห่งอาจจะจัดตั้งเป็น "สำนักวิชา"  หรือ "วิทยาลัย" แทน ขึ้นอยู่กับขนาดขององค์กรนั้น ๆ และจะกำหนดชื่อเรียกขององค์กรการศึกษานั้น โดยขึ้นอยู่กับองค์นั้น ๆ จะกำหนดระดับการเที่ยบเท่าไว้ ส่วน "ภาควิชา" หรือ "สาขาวิชา" จะเป็นการกำหนดองค์กรย่อยลงไปอีกขั้นหนึ่ง ซึ่งแม้แต่ละมหาวิทยาลัยจะกำหนดชื่อเรียกไว้แตกต่างกัน ซึ่งชื่อหลักสูตร หรือคุณวุฒิอาจจะได้รับรองคุณวุฒิจากองค์กรรับรอง (สำนักงาน ก.พ.) เป็นคุณวุฒิเดียวกันก็ได้

## คณะต่าง ๆ
คณะต่าง ๆ ที่เปิดสอนภายในสถาบันอุดมศึกษา ได้แก่
* **กลุ่มสาขา[[วิทยาศาสตร์]]และ[[เทคโนโลยี]]**
** คณะเกษตรศาสตร์
** คณะครุศาสตร์อุตสาหกรรม
** คณะเทคโนโลยี
** คณะเทคโนโลยีสารสนเทศ
** คณะประมง
** คณะวิทยาศาสตร์
** คณะวิศวกรรมศาสตร์
** คณะสิ่งแวดล้อม
** คณะสัตวศาสตร์
** คณะวิทยาศาสตร์การกีฬา

* **กลุ่มสาขา[[วิทยาศาสตร์สุขภาพ]]**
** คณะกายภาพบำบัด
** คณะการแพทย์แผนไทย
** คณะทันตแพทยศาสตร์
** คณะเทคนิคการแพทย์
** คณะแพทยศาสตร์
** คณะแพทย์แผนไทยและแพทย์ทางเลือก
** คณะพยาบาลศาสตร์
** คณะเภสัชศาสตร์
** คณะสหเวชศาสตร์
** คณะสัตวแพทยศาสตร์
** คณะสาธารณสุขศาสตร์
** คณะทัศนมาตรศาสตร์
** คณะเทคนิคการสัตวแพทย์
** คณะการแพทย์ทางเลือก
** คณะการกำหนดอาหารและโภชนาการ
** คณะพยาบาลทางเลือก
** คณะการแพทย์อนามัย
** คณะเวชศาสตร์เขตร้อน
** คณะการแพทย์แผนจีน
** คณะการแพทย์แผนไทยประยุกต์
** คณะแพทย์แผนปัจจุบัน
** คณะการแพทย์เฉพาะทาง
** คณะพยาบาลเฉพาะทาง
** คณะสาธารณสุขเฉพาะทาง

* **กลุ่มสาขา[[สังคมศาสตร์]]และ[[มนุษยศาสตร์]]**
**คณะนิติศาสตร์
** คณะนิเทศศาสตร์
** คณะบริหารธุรกิจและการบัญชี
** คณะมนุษยศาสตร์
** คณะรัฐศาสตร์
** คณะศิลปกรรมศาสตร์
** คณะศึกษาศาสตร์
** คณะเศรษฐศาสตร์
** คณะอักษรศาสตร์
** คณะศิลปศาสตร์
** คณะโบราณคดี มหาวิทยาลัยศิลปากร
** คณะสถาปัตยกรรมศาสตร์
** คณะสังคมศาสตร์
**คณะสังคมสงเคราะห์ศาสตร์

## ดูเพิ่ม
* รายชื่อสาขาวิชา

หมวดหมู่:วิชาการ
หมวดหมู่:คณะวิชา
สถาบัน

**สถาบัน** หมายถึง สิ่งซึ่งคนในส่วนรวม คือ สังคม จัดตั้งให้มีขึ้นเพราะเห็นประโยชน์ว่ามีความต้องการ และจำเป็นแก่วิถีชีวิตของตน เช่น สถาบันครอบครัว สถาบันศาสนา สถาบันการศึกษา สถาบันการเมือง

## ความหมายทางสังคมวิทยาและสังคมศาสตร์

สถาบันในทางการเมืองนั้น ได้มีการพูดถึงโดยนักสังคมวิทยา (sociologist) มาตั้งแต่ในช่วงศริสต์ศตวรรษที่ 19 โดยสร้างทฤษฎีเกี่ยวกับพัฒนาการทางสังคมที่ประยุกต์มาจากทฤษฎีวิวัฒนาการ โดยมองว่าสังคมมนุษย์นั้นพัฒนาการจากสังคมที่มีความซับซ้อนทางสถาบันน้อย ไปสู่สังคมที่มีความซับซ้อนทางสถาบันที่มากขึ้น ซึ่งหากยึดตามทฤษฎีของนักสังคมวิทยาดังกล่าวก็พอจะประยุกต์กล่าวได้ว่าพัฒนาการของสถาบันทางการเมืองนั้นเกี่ยวพันกับระบบโครงสร้างทางสังคม และความเป็นสถาบันทางสังคม

ในทางสังคมศาสตร์นั้น สถาบันคือรูปแบบของการบริหารจัดการในเรื่องใด ๆ ที่ถูกจัดตั้งขึ้นในลักษณะที่มีความเป็นทางการ สถาบันทางสังคมสามารถแบ่งแยกหยาบ ๆ ได้เป็น 4 ลักษณะ คือ
* เป็นสถาบันที่เกี่ยวกับอำนาจทางการเมือง (political power institution) คือสถาบันทางการเมือง ได้แก่ รัฐบาล และพรรคการเมือง
* เป็นสถาบันที่การผลิตและการจัดสรรสินค้าและบริการทั้งในระดับปัจเจกบุคคล และระดับสาธารณะ (economic institution) คือสถาบันทางเศรษฐกิจ ได้แก่ องค์กรต่าง ๆ การทั้งของภาครัฐ และเอกชน
* เป็นสถาบันในทางสังคม-วัฒนธรรม (socio-cultural institution) ที่คอยจัดระบบระเบียบในทางความเชื่อ, ค่านิยม, ความต้องการผลประโยชน์ และการแสดงออกในทางสังคม ได้แก่ องค์กรในทางศาสนา, กลุ่มผลประโยชน์, สมาคมต่าง ๆ ที่ทำงานในภาคสังคมและวัฒนธรรม
* เป็นสถาบันทางเครือญาติ (kinship institution) ได้แก่ ครอบครัว, วงศาคณาญาติ รวมถึงสมาคมเครือญาติ

## อ้างอิง


หมวดหมู่:สังคม
หมวดหมู่:สถาบัน
หมวดหมู่:คำศัพท์เศรษฐศาสตร์
หินหนืด

**หินหนืด** () เป็นสารเหลวที่อยู่ลึกลงไปภายใต้เปลือกโลก มีความหนืดหรือข้นมากกว่าปกติ เคลื่อนตัวได้ในวงจำกัด มีส่วนผสมของแข็ง ของเหลว หรือแก๊สรวมอยู่ด้วย มีอุณหภูมิที่สูงมาก เมื่อแทรกดันหรือพุ่งขึ้นจากผิวโลก จะเย็นตัวลงกลายเป็นหินแข็ง เรียกว่า หินอัคนี

หินหนืดมีอุณหภูมิอยู่ในช่วง 650–1,200 องศาเซลเซียส ถูกอัดอยู่ภายใต้แรงดันสูง บางครั้งถูกดันขึ้นมาผ่านปล่องภูเขาไฟเป็นหินหลอมเหลว (lava) ผลลัพธ์จากการระเบิดของภูเขาไฟ มักจะได้ของเหลว ผลึก และแก๊ส ที่ไม่เคยผุดขึ้นจากเปลือกโลกมาก่อน หินหนืดจะสะสมตัวอยู่ในช่องภายใต้เปลือกโลก โดยมีองค์ประกอบต่าง ๆ กันเล็กน้อยในพื้นที่ต่าง ๆ

## การเกิดหินหนืด
การเกิดหินหนืดนั้น บางส่วนของโลกจะต้องมีความร้อนพอที่จะละลายหินได้ ในสภาวะปกติจะไม่มีความร้อนที่สูงพอจะละลายหินได้ เว้นแต่บริเวณแกนโลกด้านนอก ดังนั้นหินหนืดจึงเกิดในสภาพพิเศษเท่านั้น และต้องมีแรงดันที่เพิ่มขึ้น ทำให้อุณหภูมิในการหลอมละลายเปลี่ยนไปด้วย
## ชนิดของหินหนืด
* หินหนืดบะซอลต์ (Basaltic magma) หรือ หินหนืดแกบโบร (Gabbroic magma)
* หินหนืดไดออไรต์ (Dioritic magma) หรือ หินหนืดแอนเดสไซต์ (Andesitic magma) 
* หินหนืดไรโอไลต์ (Rhyolitic magma) หรือ หินหนืดแกรนิต (Granitic magma)
* หินหลอมเหลว

## แหล่งข้อมูลอื่น
* Earth Science Australia 

หมวดหมู่:ธรณีวิทยา
หมวดหมู่:หิน
หมวดหมู่:ศิลาวิทยา
หนอนบำบัด

thumb|right|การใช้หนอนแมลงวันเล็มเนื้อตายที่เท้าของผู้ป่วยเบาหวาน

**หนอนบำบัด** ( [แม็กกอต เทอราปี]) เป็นวิธีการรักษาบาดแผลด้วยหนอนแมลงวัน (Maggot) บางชนิด โดยให้ตัวหนอนกัดกินเนื้อเยื่อที่ตายแล้วบริเวณบาดแผล ด้วยธรรมชาติของหนอนแมลงวันบางชนิดจะกินเฉพาะเนื้อเยื่อที่ตายแล้วเท่านั้น ไม่กินเนื้อเยื่อที่ยังมีชีวิตอยู่ (แต่บางชนิดจะกลับกัน)

หนอนบำบัดเป็นหนึ่งในวิธีการรักษาที่มนุษย์ค้นพบมานับพันปีแล้ว โดยชนเผ่าอะบอริจิ้น ในประเทศออสเตรเลีย เป็นมนุษย์กลุ่มแรกที่ค้นพบการนำหนอนแมลงวันมาใช้ทำความสะอาดแผลหนองหรือแผลเน่าติดเชื้อ

การใช้หนอนบำบัดเป็นที่นิยมในช่วงก่อนที่จะมีการค้นพบยาปฏิชีวนะ และเสื่อมความนิยมลงไป ก่อนจะเริ่มกลับมาได้รับความนิยมใหม่อีกครั้งเมื่อปี ค.ศ. 1995 ในประเทศเยอรมนี เพื่อรักษาแผลเรื้อรังของผู้ป่วยโรคเบาหวาน รวมทั้งแผลเรื้อรังจากสาเหตุอื่น ๆ เช่น แผลไฟไหม้. ในปัจจุบัน หนอนบำบัดกลับมาแพร่หลายอีกครั้งในทวีปยุโรปและอเมริกา

## แหล่งข้อมูลอื่น

* แม็กกอต เธอราปี, รพีพรรณ สายัณห์ตระกูล, กายใจ, กรุงเทพธุรกิจ, 7 สิงหาคม พ.ศ. 2548

หมวดหมู่:การแพทย์ทางเลือก
หมวดหมู่:การรักษาทางการแพทย์
หมวดหมู่:ปรสิตวิทยา
หมวดหมู่:แมลงวัน
หมวดหมู่:การบำบัด
วัตถุระเบิด

thumb|รูปสัญลักษณ์สากลสำหรับสารระเบิด
**วัตถุระเบิด** () เป็นสารเคมีที่ทำปฏิกิริยาได้ซึ่งมีพลังงานศักย์มาก ซึ่งหากสารชนิดดังกล่าวถูกปล่อยออกมาโดยฉับพลันอาจทำให้เกิดการระเบิด (explosion) ได้ โดยมักจะเกิดแสง ความร้อน เสียง และความดันตามมาด้วย

ประจุการระเบิด (explosive charge) คือปริมาณของวัตถุระเบิดที่วัดได้ ซึ่งอาจมีส่วนผสมเพียงอย่างเดียวหรือหลายอย่าง

พลังงานศักย์ที่อยู่ในวัตถุระเบิดอาจเป็นได้หลายอย่าง เช่น
*พลังงานเคมี เช่น ไนโตรกลีเซอรีน ฝุ่นละออง
*แก๊สความดันสูง เช่น ถังแก๊ส สเปรย์ละอองลอย
*พลังงานนิวเคลียร์ เช่นในธาตุยูเรเนียม-235 และพลูโทเนียม-239 ซึ่งมีไอโซโทปแบบฟิสไซล์

ชนิดของวัตถุระเบิดต่างๆ อาจแบ่งได้ตามส่วนประกอบ อำนาจของการระเบิด และวัตถุประสงค์ในการใช้งาน โดยแบ่งตามอำนาจของการระเบิดได้ดังนี้
* **ระเบิดอำนาจต่ำ (low explosives)** โดยทั่วไปแล้วปฏิกิริยาการระเบิดวัตถุระเบิดประเภทนี้ จะเป็นการลุกไหม้ (deflagration) ทำให้เกิดความร้อนและความดันแก๊ส โดยที่คลื่นกระแทก (shock wave) ที่เกิดจากการระเบิด  มีความเร็วในการแล่นผ่านตัววัตถุระเบิดเอง น้อยกว่า 1000 เมตรต่อวินาที
* **ระเบิดอำนาจสูง (high explosives)** โดยทั่วไปแล้วปฏิกิริยาการระเบิดวัตถุระเบิดประเภทนี้ จะเป็นการระเบิดรุนแรง (detonation) ทำให้เกิดพลังงานที่เกิดความดันแก๊ส และคลื่นกระแทก (shock wave) ที่สูงมาก โดยที่คลื่นกระแทก (shock wave) มีความเร็วในการแล่นผ่านตัววัตถุระเบิดเอง มากกว่า 1000 เมตรต่อวินาที

หมวดหมู่:วัตถุระเบิด
ลูกบาศก์เซนติเมตร

**ลูกบาศก์เซนติเมตร** (cubic centimetre) เป็นหน่วยวัดปริมาตร เท่ากับหนึ่งในล้านของ ลูกบาศก์เมตร ตัวย่ออย่างเป็นทางการคือ cm3 และนอกจากนี้ก็มักเรียกย่อเป็น "ซีซี" (cc) แต่นี่ไม่ใช่ชื่อเรียกทั่วไปที่ระบบหน่วยวัดระหว่างประเทศ (SI) ยอมรับให้ใช้ได้

## คำนิยาม
หน่วยนี้มีที่มาจากหน่วยวัดความยาว "เซนติเมตร" ซึ่งมาจากหน่วยฐานเอสไอ "เมตร" มาเติมคำอุปสรรคเอสไอ "เซนติ" ส่วนคำว่า "ลูกบาศก์" (cubic) นั้นเพื่อบอกว่าเป็นค่ายกกำลัง 3 ซึ่งหน่วยความยาวยกกำลัง 3 จะแสดงถึงปริมาตร ดังนั้นหน่วยลูกบาศก์เซนติเมตรจึงมีค่าเท่ากับ (1/100)3 =  ลูกบาศก์เมตร

โดยทั่วไปมักอธิบายให้เข้าใจง่ายว่าเป็นปริมาตรของลูกบาศก์ที่มีด้านยาว 1 เซนติเมตร 

## ความสัมพันธ์กับมิลลิลิตร
ตั้งแต่ปี 1964 เป็นต้นมา ในที่ประชุมใหญ่ว่าด้วยการชั่งตวงวัดครั้งที่ 12 ได้มีการกำหนดให้ปริมาตร 1 มิลลิลิตรมีค่าเท่ากับ 1 ลูกบาศก์เซนติเมตร ทุกวันนี้จึงถือว่ามิลลิลิตรกับลูกบาศก์เซนติเมตรเป็นสิ่งเดียวกัน

อย่างไรก็ตาม ตั้งแต่ 1901 ถึง 1964 คำนิยามของ "1 ลิตร" คือปริมาตรของน้ำบริสุทธิ์หนัก 1 กิโลกรัมที่มีความหนาแน่นสูงสุดที่ 1 atm โดยจากผลการวัด ความหนาแน่นสูงสุดที่อุณหภูมิ 3.98 °C ที่ 1 atm คือ  และเมื่อคำนวณแล้วจะได้ว่า 1 มิลลิลิตร =  ลูกบาศก์เซนติเมตร

แม้ว่าสมัชชาชั่งตวงวัดระหว่างประเทศ แนะนำในปี 1964 ว่าไม่ให้ใช้ชื่อลิตรเพื่อแสดงผลลัพธ์ของการวัดปริมาตรด้วยความเที่ยงตรงสูง แต่ปัจจุบันในสาขาวิทยาศาสตร์ ก็ยังมีการใช้หน่วยมิลลิลิตรกันอยู่ทั่วไป

ในสหรัฐอเมริกา ลูกบาศก์เซนติเมตรยังคงใช้ในสองสาขาเป็นหลัก คือ แพทยศาสตร์ และ รถยนต์ ส่วนในอังกฤษมีการใช้มิลลิลิตรมากกว่าลูกบาศก์เซนติเมตรในทางการแพทย์ แต่ไม่ใช่ในด้านยานยนต์ ลูกบาศก์เซนติเมตรยังคงใช้ในประเทศอื่น ๆ ที่ใช้ภาษาอังกฤษ

## อ้างอิง

หมวดหมู่:หน่วยอนุพัทธ์เอสไอ
หมวดหมู่:หน่วยซีจีเอส
หมวดหมู่:หน่วยปริมาตร
แต้จิ๋ว (เมือง)

**แต้จิ๋ว** (; เพ็งอิม: dio⁵ ziu¹) หรือ **เฉาโจว** (Cháozhōu, ตามภาษาจีนกลาง) เป็นเมืองซึ่งตั้งอยู่ติดกับซัวเท้าทางทิศใต้ (หรือที่คนไทยรู้จักในนามซัวเถา 汕頭市) จรดเมืองกิ๊กเอี๊ยทางตะวันตกเฉียงใต้ (หรือ เจียหยางในภาษาจีนกลาง) จรดเมืองเหมยโจวทางตะวันตกเฉียงเหนือ และจรดมณฑลฝูเจี้ยน (หรือมณฑลฮกเกี้ยนในภาษาไทย) ทางทิศตะวันออก และจรดทะเลจีนใต้ทางทิศตะวันออกเฉียงใต้ และแต้จิ๋วก็เป็นภาษาจีนที่ใช้ในกลุ่มของคนจีนแต้จิ๋ว หรือสำเนียงแต้จิ๋ว

## ประวัติศาสตร์
ในปี 214 ก่อนคริสตกาลซึ่งตรงกับสมัยราชวงศ์ฉิน แต้จิ๋วเป็นเพียงพื้นที่ที่ยังปราศจากการพัฒนา และเป็นส่วนหนึ่งของเขตบัญชาการหนานไห่ () ล่วงมาถึงสมัยราชวงศ์จิ้นตะวันออก ได้มีการก่อตั้งอำเภอไห่หยาง () หรือ *ไหเอี๊ย* ในภาษาแต้จิ๋ว ขึ้นกับเขตบัญชาการตงกวัน หรือ *ตงกวันจวิ้น* ()

เมื่อ ค.ศ. 413 เขตบัญชาการตงกวันได้เปลี่ยนชื่อเป็นเขตบัญชาการอี้อัน () หรือ*หงี่อัง* ในภาษาแต้จิ๋ว และในต้นรัชสมัยของราชวงศ์สุย ใน ค.ศ. 590 ได้มีการเปลี่ยนจากเขตบัญชาการมาเป็นจังหวัด ชื่อว่า จังหวัดสวิน หรือ *สวินโจว* () และอีกแห่งหนึ่งในปีถัดมาซึ่งก็คือ จังหวัดเฉา หรือ *เฉาโจว* () และต่อมาใน ค.ศ. 1914 รัฐบาลสาธารณรัฐจีนได้รวมจังหวัดเฉาและจังหวัดสวินเข้าด้วยกัน ให้ชื่อว่า จังหวัดเฉาสวิน ()

อำเภอไห่หยางเคยถูกเรียกว่าอำเภออี้อัน () ในช่วงระยะเวลาสั้น ๆ ในสมัยราชวงศ์สุยและต้นราชวงศ์ถัง และได้ใช้ชื่ออำเภอไห่หยางเรื่อยมาจนกระทั่ง ค.ศ. 1914 จึงได้ถูกเปลี่ยนเป็นอำเภอเฉาอัน () หรือ *เตี่ยอัง* ในภาษาแต้จิ๋ว เพื่อป้องกันไม่ให้สับสนกับอำเภอไห่หยางในมณฑลชานตง

### การทำลายล้างและการสังหารหมู่
ระหว่างที่มองโกลยึดครองแต้จิ๋ว ชาวมองโกลสังหารผู้คนจำนวนมากในแต้จิ๋วจนจำนวนประชากรลดลงจากกว่า 600,000 คน จนเหลือไม่ถึง 20,000 คน

ใน ค.ศ. 1653 กองทัพแมนจูและผู้แปรพักตร์ของจีนตอนเหนือสังหารพลเรือนประมาณ 100,000 คนในแต้จิ๋ว

## ภูมิศาสตร์
แต้จิ๋วตั้งอยู่ในส่วนตะวันออกสุดของมณฑลกวางตุ้ง และตั้งอยู่ทางทิศเหนือของสามเหลี่ยมปากแม่น้ำหาน (韩江) หรือหั่งกัง ซึ่งไหลผ่านกลางเมือง

## เขตการปกครอง
นครระดับจังหวัดแต้จิ๋วมีอำนาจปกครองครอบคลุมเขตการปกครองระดับอำเภอ 3 แห่ง ประกอบด้วย 2 เขต และ 1 อำเภอ ได้แก่
* เขตเซียงเกี๊ย หรือ เซียงเฉียว (湘桥区)
* เขตเตี่ยอัง หรือ เฉาอัน (潮安区)
** เขตปังโคย หรือ เฟิงซี (枫溪区)
* อำเภอเหยี่ยวเพ้ง หรือ เหราผิง (饶平县)

## ดูเพิ่ม
* คนไทยเชื้อสายจีน
* สำเนียงแต้จิ๋ว

## อ้างอิง

## แหล่งข้อมูลอื่น
* 

หมวดหมู่:นครในมณฑลกวางตุ้ง
เจอโรม เค. เจอโรม

right|thumb|250px|เจอโรม เค. เจอโรม (Jerome K. Jerome)
**เจอโรม คลัปกา เจอโรม** (พ.ศ. 2402 (ค.ศ. 1859) - พ.ศ. 2470 (ค.ศ. 1927)) เป็นนักเขียนชาวอังกฤษ ผลงานที่ส่งให้เขาโด่งดังเป็นที่รู้จักและร่ำรวยตั้งแต่อายุ 30 ปี ได้แก่ เรื่องราวการเดินทางแนวหรรษา Three men in a boat เจอโรมมีชีวิตวัยเด็กที่ค่อนข้างยากจน ในเขตอีสต์เอนด์ของลอนดอน มารดาเสียชีวิตตอนเขาอายุ 14 ปี เจอโรมต้องออกจากโรงเรียนไปทำงานเสมียนรถไฟ, นักหนังสือพิมพ์ต๊อกต๋อย, นักแสดง และครูใหญ่ ก่อนจะเริ่มสร้างงานเขียนบทละคร, หนังสือ และบทความนิตยสาร เจอโรมแต่งงานอย่างมีความสุข ผลงานได้รับการแปลเป็นภาษาต่าง&nbsp;ๆ มากมาย และได้เดินทางไปทั่วยุโรป ไปเยือนสหรัฐอเมริกากับรัสเซียอีกหลายคราว สิบเอ็ดปีต่อมาหลังจาก Three men in a boat เขาเข็นภาคต่อออกมา ชื่อว่า Three men on the bummel แต่ไม่เปรี้ยงปร้างดังที่คิด อารมณ์ขันของเขาจืดชืดล้าสมัย ทำให้เจอโรมกลายเป็นนักเขียนผู้โด่งดังด้วยหนังสือเพียงเล่มเดียว  

## ผลงาน
### นวนิยาย
* *The Idle Thoughts of an Idle Fellow* (1886)
* *Three Men in a Boat* (1889)
* *The Diary of a Pilgrimage* (1891)
* *Novel Notes* (1893)
* *The Second Thoughts of an Idle Fellow* (1898)
* *Three Men on the Bummel* (aka *Three Men on Wheels*) (1900)
* *Paul Kelver, a novel* (1902)
* *Tommy and Co* (1904)
* *They and I* (1909)
* *All Roads Lead to Calvary* (1919)
* *Anthony John* (1923)
* *The Love of Ulrich Nebendahl* (1999)
* *The Philosopher's Joke* (1999)
 
### หนังสือชุด
* *Told After Supper* (1891)
* *John Ingerfield: And Other Stories* (1894)
* *Sketches in Lavender, Blue and Green* (1895)
* *The Observations of Henry* (1901)
* *The Angel and the Author and Others* (1904)
* *American Wives and Others* (1904)
* *The Passing of the Third Floor Back: And Other Stories* (1907)
* *Malvina of Brittany* (1916)
* *Three Men in a Boat and Three Men on the Bummel* (1974)
* *After Supper Ghost Stories: And Other Tales* (1985)

### สารคดี
* *My Life and Times* (1926)
  
### หนังสือรวมเรื่องที่มีผลงานของเจอโรม เค.เจโรม ปรากฏอยู่ในเล่มด้วย
* *Great Short Stories of Detection, Mystery and Horror 1st Series* 
* *The Mammoth Book of Thrillers, Ghosts and Mysteries* 
* *Alfred Hitchcock Presents* 
* *Famous Monster Tales*  
* *The 5th Fontana Book of Great Ghost Stories*  
* *The Rivals of Frankenstein*  
* *The 17th Fontana Book of Great Ghost Stories*  
* *Stories in the Dark* 
* *Gaslit Nightmares*  
* *Horror Stories* 
* *100 Tiny Tales of Terror* 
* *Knights of Madness: Further Comic Tales of Fantasy* 
* *100 Hilarious Little Howlers*  

### เรื่องสั้น
* *The Haunted Mill*   
* *The New Utopia*    
* *The Dancing Partner*    
* *Christmas Eve in the Blue Chamber*
* *Silhouettes*
* *The Skeleton*
* *The Snake*
* *The Woman of the Saeter*

### ผลงานที่แปลเป็นภาษาไทย
* เรื่องตลกของนักปราชญ์  (The philosopher’s joke) เรื่องสั้นว่าด้วยความขัดกันระหว่างเยาว์วัยกับประสบการณ์ ประวัติศาสตร์ส่วนตัวของแต่ละบุคคลย่อมไม่อาจเขียนขึ้นใหม่

## แหล่งข้อมูลอื่น
* The Jerome K. Jerome Society - เว็บประวัติชีวิตและผลงานของเจอโรม เค.เจอโรม 
* คำคมของเจอโรม เค. เจอโรม  

หมวดหมู่:บุคคลที่เกิดในปี พ.ศ. 2402
หมวดหมู่:นักเขียนชาวอังกฤษ
จิตรกรรม

[thumb|ภาพ [โมนาลิซา เป็นหนึ่งในภาพจิตรกรรมที่เป็นที่จดจำได้มากที่สุดในโลกตะวันตก]]

**จิตรกรรม** () เป็นงานศิลปะที่แสดงออกด้วยการวาด ระบายสี และการจัดองค์ประกอบความงามอื่น เพื่อให้เกิดภาพ 2 มิติ ไม่มีความลึกหรือนูนหนา จิตรกรรมเป็นแขนงหนึ่งของทัศนศิลป์ ผู้ทำงานจิตรกรรม มักเรียกว่า จิตรกร

จอห์น แคนาเดย์ (John Canaday) ได้ให้ความหมายของจิตรกรรมไว้ว่า จิตรกรรม คือ การระบายชั้นของสีลงบนพื้นระนาบรองรับ เป็นการจัดรวมกันของรูปทรง และ สีที่เกิดขึ้นจากการเตรียมการของศิลปินแต่ละคนในการเขียนภาพนั้น พจนานุกรมศัพท์ อธิบายว่า เป็นการสร้างงานทัศนศิลป์บนพื้นระนาบรองรับ ด้วยการ ลาก ป้าย ขีด ขูด วัสดุ จิตรกรรมลงบนพื้นระนาบรองรับ 

ภาพจิตรกรรมที่เก่าแก่ที่สุดที่เป็นที่รู้จักอยู่ที่ถ้ำ Chauvet ในประเทศฝรั่งเศส ซึ่งนักประวัติศาสตร์บางคนอ้างว่ามีอายุราว 32,000 ปีเป็นภาพที่สลักและระบายสีด้วยโคลนแดงและสีย้อมดำ แสดงรูปม้า แรด สิงโต ควาย แมมมอธ หรือมนุษย์ ซึ่งมักจะกำลังล่าสัตว์

## การจำแนก

จำแนกได้ตามลักษณะผลงานที่สิ้นสุด และ วัสดุอุปกรณ์การสร้างสรรค์เป็น 2 ประเภท คือ ภาพวาด และ ภาพเขียน

* *จิตรกรรมภาพวาด* (Drawing) จิตรกรรมภาพวาด เรียกเป็นศัพท์ทัศนศิลป์ภาษาไทยได้หลายคำ คือ ภาพวาดเขียน  ภาพวาดเส้น หรือบางท่านอาจเรียกด้วยคำทับศัพท์ว่า ดรอวิ้ง ก็มี ปัจจุบันได้มีการนำอุปกรณ์  และเทคโนโลยีที่ใช้ในการเขียนภาพและวาดภาพ ที่ก้าวหน้าและทันสมัยมากมาใช้ ผู้เขียนภาพจึงจึงอาจจะใช้อุปกรณ์ต่างๆมาใช้ในการเขียนภาพ ภาพวาดในสื่อสิ่งพิมพ์ สามารถแบ่งออกได้เป็น 2 ประเภท คือ ภาพวาดลายเส้น และ การ์ตูน
* *จิตรกรรมภาพเขียน* (Painting) ภาพเขียนเป็นการสร้างงาน 2 มิติบนพื้นระนาบด้วยสีหลายสีซึ่งมักจะต้องมีสื่อตัวกลางระหว่างวัสดุกับอุปกรณ์ที่ใช้เขียนอีก ซึ่งกลวิธีเขียนที่สำคัญ คือ

# การเขียนภาพสีน้ำ (Colour Painting)
# การเขียนภาพสีน้ำมัน (Oil Painting)
# การเขียนภาพสีอะคริลิค (Acrylic Painting)
# การเขียนจิตรกรรมฝาผนัง (Fresco Painting)
# จิตรกรรมแผง(Panel Painting)

จำแนกตามยุคสมัยและแหล่งสร้างสรรค์ เช่น

* จิตรกรรมไทย
* จิตรกรรมยุคกอธิค
* จิตรกรรมยุคบาโรก
* จิตรกรรมยุคอิมเพรสชันนิสม์
* จิตรกรรมยุคอิมเพรสชันนิสม์สมัยหลัง
* จิตรกรรมยุคเนเธอร์แลนด์ตอนต้น
* จิตรกรรมยุคเรอเนซองส์
* จิตรกรรมยุคแมนเนอริสม์
* จิตรกรรมสมัยใหม่ยุคพัฒนา

## แหล่งข้อมูลอื่น
* รวมเว็บไซต์เกี่ยวกับจิตรกรรม  ที่ dmoz

หมวดหมู่:ทัศนศิลป์
หมายเลขแอร์ดิช

**หมายเลขแอร์ดิช** () ตั้งขึ้นเพื่อเป็นเกียรติแก่นักคณิตศาสตร์ชาวฮังการี พอล แอร์ดิช (Paul Erdős) ซึ่งเป็นผู้เขียนบทความทางคณิตศาสตร์ที่มีคุณประโยชน์มากมายที่สุดผู้หนึ่ง หมายเลขแอร์ดิช เป็นหนึ่งในวิธีการที่แสดง "ระยะทางระหว่างความร่วมมือกัน" (collaborative distance) ระหว่างผู้เขียนบทความทางคณิตศาสตร์คนใดคนหนึ่ง กับ พอล แอร์ดิช

## นิยาม
[right|300px|thumb|ถ้าเอลิซ่า (เสื้อแดง) ร่วมเขียนบทความทางวิชาการกับ [พอล แอร์ดิช (เสื้อเทา) และได้ร่วมเขียนกับกับทอม (เสื้อน้ำเงิน) ในอีกบทความหนึ่ง แต่ทอมไม่เคยมีผลงานร่วมกับ พอล แอร์ดิช เอลิซ่าได้หมายเลขแอร์ดิช +1 และทอมจะได้ที่ +2 ซึ่งหมายถึงห่างจากพอล แอร์ดิช 1 และ 2 ขั้นตามลำดับ]]

ผู้เขียนบทความคนใดคนหนึ่งจะได้รับหมายเลขแอร์ดิชก็ต่อเมื่อเขาได้เขียนบทความทางคณิตศาสตร์ร่วมกับผู้เขียนบทความที่ได้รับหมายเลขแอร์ดิชอยู่แล้ว พอล แอร์ดิช คือผู้ที่มี*หมายเลขแอร์ดิชหมายเลข 0* ถ้าหมายเลขแอร์ดิชที่น้อยที่สุดของผู้เขียนบทความร่วม คือ *k* ผู้เขียนบทความที่ยังไม่มีหมายเลขแอร์ดิช จะได้รับ หมายเลขแอร์ดิชหมายเลข *k*+1

ตลอดช่วงชีวิตของแอร์ดิช เขาเขียนบทความทางคณิตศาสตร์มากกว่า 1,500 บทความ เกือบทั้งหมดเป็นผลงานที่เขียนร่วมกับผู้อื่น มีผู้ที่ได้ร่วมงานกับพอล แอร์ดิชโดยตรง 511 คน  ซึ่งทั้งหมดนี้คือผู้ที่มี *หมายเลขแอร์ดิชหมายเลข 1* ผู้ที่มีผลงานร่วมกับคนเหล่านี้ (แต่ไม่ได้มีผลงานร่วมกับแอร์ดิชโดยตรง) จะมี*หมายเลขแอร์ดิชหมายเลข 2* (9,267 คน ในปี ค.ศ. 2010) ผู้ที่ได้ร่วมงานกับผู้ที่มีหมายเลขแอร์ดิชหมายเลข 2 (แต่ไม่ได้ร่วมงานกับแอร์ดิชหรือผู้ที่มีหมายเลขแอร์ดิชหมายเลข 1) จะมี*หมายเลขแอร์ดิชหมายเลข 3* เป็นต้น ผู้ที่ไม่ได้เขียนบทความร่วมกับผู้ที่มีหมายเลขแอร์ดิชใดๆ จะถือว่ามี*หมายเลขแอร์ดิชอนันต์* (infinite) หรืออนิยาม (undefined) เมื่อแอร์ดิชเสียชีวิตในปี ค.ศ. 1996 หมายเลขแอร์ดิชที่น้อยที่สุดที่ผู้เขียนบทความจะได้รับจะเท่ากับ 2

แคสเปอร์ กอฟฟ์แมน (Casper Goffman) น่าจะเป็นคนแรกที่ให้คำนิยามของหมายเลขแอร์ดิช กอฟฟ์แมนเป็นนักวิจัยทางคณิตศาสตร์ซึ่งมีหมายเลขแอร์ดิชหมายเลข 1 ในปีค.ศ. 1969 เขาตีพิมพ์ข้อสังเกตเกี่ยวกับผลงานของแอร์ดิชที่ทำร่วมกับผู้อื่นจำนวนมากมาย ในบทความชื่อ "*And what is your Erdős number?*"
(แล้วหมายเลขแอร์ดิชของคุณคือหมายเลขอะไร?)

## ผลกระทบ
หมายเลขแอร์ดิชเป็นส่วนหนึ่งของตำนานของนักคณิตศาสตร์ทั่วโลกมาเป็นเวลานานหลายปี ในบรรดานักคณิตศาสตร์ที่ยังทำงานอยู่ในช่วงเปลี่ยนสหัสวรรษ หมายเลขแอร์ดิชที่มากที่สุดคือ 15 หมายเลขแอร์ดิชเฉลี่ยเท่ากับ 4.65 และแทบทุกคนที่มีหมายเลขแอร์ดิช จะมีหมายเลขแอร์ดิชน้อยกว่า 8 และเนื่องจากในปัจจุบันมีการทำงานร่วมกันในวงการวิทยาศาสตร์แขนงต่างๆ จึงมีบุคคลซึ่งไม่ได้เป็นนักคณิตศาสตร์แต่ทำงานในแวดวงวิทยาศาสตร์ จำนวนมากที่มีหมายเลขแอร์ดิชด้วย

## อ้างอิง

## ดูเพิ่ม
* หมายเลขเบคอน (Bacon number) เป็นการประยุกต์แนวความคิดเดียวกันนี้ไปยังอุตสาหกรรมภาพยนตร์ โดยการเชื่อมโยงดารานักแสดงที่ทำงานร่วมกันในภาพยนตร์เรื่องหนึ่งๆ

หมวดหมู่:เครือข่ายทางสังคม
หมวดหมู่:คณิตศาสตร์
หมายเลขเบคอน

**หมายเลขเบคอน** (Bacon number) เป็นหมายเลขที่ใช้เล่นกันในการเล่น Six Degrees of Kevin Bacon นิยมเล่นในกันในหมู่นักศึกษามหาวิทยาลัย  แนวคิดของเกมมาจากการแสดงเรื่อง Six Degrees of Separation และ หมายเลขแอร์ดิช  ชื่อของหมายเลขเบคอนมาจากนักแสดง เควิน เบคอน (Kevin Bacon)   โดยการเล่นเกมจะให้ผู้เล่นค้นหาหมายเลขเบคอน (Bacon number) ของนักแสดงคนอื่น โยงมาที่ เควิน เบคอน

## การเล่นเกม
หมายเลขเบคอน ถูกกำหนดไว้ดังนี้ 
* ตัว เควิน เบคอน เอง มี หมายเลขเบคอน เท่ากับ ศูนย์
* หมายเลขเบคอนของนักแสดงหญิงหรือชาย A จะเท่ากับ หมายเลขเบคอนที่น้อยที่สุดของนักแสดงหญิงหรือชายใดๆ ที่ A ได้เคยปรากฏตัวร่วมกันในภาพยนตร์ที่สร้างโดยสตูดิโอหลัก บวก หนึ่ง

หลักฐานทั่วไปที่ใช้ในการพิจารณาว่าภาพยนตร์เรื่องใดเรื่องหนึ่งจะใช้ในการนับหมายเลขเบคอนได้หรือไม่ ก็โดยการดูว่าภาพยนตร์เรื่องนั้นอยู่ใน Internet Movie Databse (IMDb) หรือไม่ 

ด้วยคำนิยามนี้ จะมีนักแสดงใน IMDb อย่างน้อยหนึ่งคนที่ไม่มีหมายเลขเบคอน นั่นก็คือ เฟร็ด อ็อตต์ (Fred Ott) เขาแสดงหนังเพียงแค่ 2 เรื่อง และเป็นนักแสดงคนเดียวในหนังทั้งสองเรื่องนั้น ซึ่งเป็นการลบล้างทฤษฎี Six Degrees of Kevin Bacon ที่ว่าทุกคนที่เคยปรากฏในภาพยนตร์เรื่องใดเรื่องหนึ่งจะต้องมีหมายเลขเบคอนค่าใดค่าหนึ่ง  (โธมัส เอดิสัน - Thomas Edison - ก็อาจจะเป็นอีกหนึ่งในตัวอย่างทำนองเดียวกัน ถ้าหากว่าเราจะนับว่าเขาเคยแสดงหนัง)

อย่างไรก็ตาม นักแสดงส่วนใหญ่จะมีหมายเลขเบคอน และมีค่าประมาณ 2 หรือ 3 นักแสดงคนใดมีหมายเลขเบคอนค่าสูงมากขึ้นเท่าใด ก็หมายถึงว่าเขามีความเชื่อมโยงกับนักแสดงคนอื่นน้อยลงเท่านั้น ถ้าเราใช้นักแสดงที่มีหมายเลขเบคอนที่สูงที่สุดที่หาได้ (8) วิลเลียม รูฟัส ชาฟเตอร์ เป็นศูนย์กลางของจักรวาลของนักแสดงแทนเควิน เบคอน เราจะพบนักแสดงที่มี หมายเลขรูฟัส ชาฟเตอร์เท่ากับ 15 ถึง 2 คน 

เป็นที่น่าสังเกตว่า เควิน เบคอน ไม่ใช่นักแสดงที่มีความเชื่อมโยงกับนักแสดงคนอื่นๆ มากที่สุด ผู้ที่ได้เกียรตินั้นไปคือ รอด สไตเกอร์ (Rod Steiger) (ณ วันที่ 30 ธันวาคม พ.ศ. 2547) โดยมีค่าเฉลี่ยของหมายเลขสไตเกอร์ เท่ากับ 2.679 ในทางกลับกันค่าเฉลี่ยของ หมายเลขเบคอน จะอยู่ที่ประมาณ 2.955.

## หมายเลขแอร์ดิช
หมายเลขเบคอน เป็นการประยุกต์แนวความคิดจาก หมายเลขแอร์ดิช (Erdős number) ในวงการคณิตศาสตร์ มาสู่วงการอุตสหกรรมภาพยนตร์  ตัวพอล แอร์ดิชเอง เชื่อกันว่ามีหมายเลขเบคอนเท่ากับ 4 เนื่องจากเขาเคยเล่นเป็นตัวเองในภาพยนตร์เรื่อง N Is a Number ในปี 1993 แต่ปัจจุบันนี้เชื่อกันว่าเป็นข้อผิดพลาดเนื่องจากความสับสนกับคนที่มีชื่อคล้ายกับเขา 

**นักแสดงที่ได้รับการบันทึกว่ามีหมายเลขเบคอนที่มากที่สุด**

แต่มีข้อสังเกตจาก Oracle of Bacon at Virginia ว่า ประมาณ 12% ของนักแสดงทั้งหมด จะไม่สามารถเชื่อมโยงกับคนที่เหลือในจักรวาลของภาพยนตร์ได้ ทั้งนี้อาจจะเนื่องจากพวกเขาปรากฏตัวในรายการโทรทัศน์เท่านั้น หรือในภาพยนตร์ที่ทำเพื่อเป็นวิดีโอ ซึ่งออราเคิลไม่ได้นำเข้ามาพิจารณา หรือไม่พวกเขาก็ไม่ปรากฏตัวในรายการซึ่งมีนักแสดงมาจากวงการภาพยนตร์ฮอลลีวูด"

## แหล่งข้อมูลอื่น
* Six degrees of Wikipedia 

หมวดหมู่:เครือข่ายทางสังคม
หมวดหมู่:เกม
กฎหมายแพ่ง

**กฎหมายแพ่ง** () เป็นกฎหมายที่วางระเบียบความเกี่ยวพันระหว่างบุคคลเกี่ยวกับสถานภาพ สิทธิ และหน้าที่ของบุคคลตามกฎหมาย เช่น กฎหมายว่าด้วยนิติกรรม เอกเทศสัญญา ทรัพย์สิน ครอบครัว มรดก แต่งงาน

หมวดหมู่:กฎหมายแพ่ง
วันศุกร์

**วันศุกร์** เป็นวันลำดับที่ 6 ในสัปดาห์ อยู่ระหว่างวันพฤหัสบดีกับวันเสาร์ แต่ตามมาตรฐาน ISO 8601 กำหนดให้เป็นวันที่ 5 ของสัปดาห์

วันศุกร์เป็นวันสำคัญทางศาสนาอิสลาม ชาวมุสลิมจะไปชุมนุมที่มัสยิดเพื่อละหมาดวันศุกร์เวลาเที่ยงพร้อมกัน

## สัญลักษณ์ของวัน
* สีประจำวัน คือ สีฟ้า
* พระประจำวันคือ พระปางรำพึง

หมวดหมู่:วันสำคัญทางศาสนาอิสลาม
ศ
ภาษาโรมาเนีย

**ภาษาโรมาเนีย** () เป็นภาษากลุ่มโรมานซ์บอลข่านที่ผู้คนประมาณ 24–26 ล้านคน (ส่วนใหญ่อยู่ในโรมาเนียและมอลโดวา) พูดเป็นภาษาแม่ และอีก 4 ล้านคนพูดเป็นภาษาที่สอง จากการประมาณอีกแบบหนึ่ง มีผู้คนประมาณ 34 ล้านคนทั่วโลกที่พูดภาษาโรมาเนียได้ โดย 30 ล้านคนในจำนวนนี้พูดเป็นภาษาแม่ ภาษาโรมาเนียเป็นภาษาทางการและภาษาประจำชาติของทั้งโรมาเนียและมอลโดวา และเป็นหนึ่งในภาษาทางการของสหภาพยุโรป

ภาษาโรมาเนียเป็นส่วนหนึ่งของกลุ่มภาษาโรมานซ์ตะวันออกซึ่งเป็นกลุ่มของภาษาที่พัฒนามาจากภาษาละตินสามัญรูปแบบต่าง ๆ ซึ่งแตกตัวจากภาษากลุ่มโรมานซ์ตะวันตกในช่วงเวลาตั้งแต่คริสต์ศตวรรษที่ 5 ถึงคริสต์ศตวรรษที่ 8 เพื่อแยกความแตกต่างภายในกลุ่มภาษาโรมานซ์ตะวันออก ในทางภาษาศาสตร์เปรียบเทียบเรียกภาษาโรมาเนียว่า *ภาษาดากิอา-โรมาเนีย* เมื่อเทียบกับภาษาที่ใกล้ชิดที่สุดอย่างภาษาอาโรมาเนียน ภาษาโมเกลนา-โรมาเนีย และภาษาอิสเตรีย-โรมาเนีย ภาษาโรมาเนียยังมีชื่อเรียกอีกชื่อหนึ่งว่า *[[ภาษามอลโดวา]]* ในมอลโดวา แต่ใน พ.ศ. 2556 ศาลรัฐธรรมนูญของมอลโดวาได้ตัดสินว่าภาษาทางการของสาธารณรัฐมีชื่อว่า *ภาษาโรมาเนีย* ตามที่ได้ระบุไว้ในคำประกาศอิสรภาพมอลโดวา

ผู้พูดภาษาโรมาเนียพลัดถิ่นอาศัยอยู่กระจัดกระจายไปตามภูมิภาคและประเทศอื่น ๆ ทั่วโลกโดยมีประชากรจำนวนมากในอิตาลี สเปน เยอรมนี สหราชอาณาจักร แคนาดา และสหรัฐ
## อ้างอิง


โรมาเนีย
โรมาเนีย
วันเสาร์

**วันเสาร์** เป็นวันลำดับที่ 7 ในสัปดาห์ อยู่ระหว่างวันศุกร์กับวันอาทิตย์ แต่ตามมาตรฐาน ISO 8601 กำหนดให้เป็นวันที่ 6 ของสัปดาห์

## สัญลักษณ์ของวัน
* สีประจำวัน คือ สีม่วง
* พระประจำวันคือ พระปางนาคปรก

## แหล่งข้อมูลอื่น

หมวดหมู่:วันสำคัญทางศาสนายูดาห์
เสาร์
วันอาทิตย์

**วันอาทิตย์**  เป็นวันในสัปดาห์ที่อยู่ระหว่างวันเสาร์กับวันจันทร์ ตามวัฒนธรรมดั้งเดิมของจูเดโอ-คริสเตียน วันอาทิตย์ถือเป็นวันแรกของสัปดาห์ แต่ต่อมาในช่วงกลางคริสต์ศตวรรษที่ 20 ก็มีการนับให้วันอาทิตย์เป็นวันที่ 7 ของสัปดาห์ (และให้วันจันทร์เป็นวันที่หนึ่งแทน) ตามที่ระบุไว้ใน ISO 8601 อย่างไรก็ตามในบางวัฒนธรรมยังกำหนดให้วันอาทิตย์เป็นวันแรกของสัปดาห์อยู่

## ชื่อ
[thumb|right|''วันอาทิตย์'' ตั้งชื่อตาม[ดวงอาทิตย์]]

ในภาษาอังกฤษ *Sunday* นำชื่อมาจากเทพธิดา Sunne หรือ Sól ในตำนานเทพเจ้าสแกนดิเนเวีย สำหรับภาษาไทย *วันอาทิตย์* ตั้งชื่อตามพระอาทิตย์ ซึ่งเป็นเทวดานพเคราะห์องค์หนึ่ง

## ความหมายทางราชการ
วันอาทิตย์ถูกจัดว่าเป็นวันหยุดในหลายประเทศ , วันหยุดราชการและเป็นส่วนหนึ่งของวันหยุดสุดสัปดาห์ แต่สำหรับประเทศที่นับถือศาสนาอิสลามเป็นหลักจะใช้วันศุกร์หรือวันเสาร์เป็นวันหยุดสุดสัปดาห์แทน วันอาทิตย์เป็นวันสำคัญทางศาสนาคริสต์ ชาวคริสต์จะไปโบสถ์เพื่อทำพิธีกรรมทางศาสนา

## สัญลักษณ์ของวันในโลกปัจจุบัน
* สีประจำวัน คือ สีแดง 
*ใช้อักษรย่อว่า Sun
## สัญลักษณ์ของวันในประเทศไทย
* พระประจำวันคือ พระปางถวายเนตร 
*ใช้อักษรย่อว่า อ.
## การปรากฏในปฏิทินอื่น
ในปฏิทินเกรโกเรียนที่วนซ้ำทุก ๆ 400 ปี ไม่มีศตวรรษใดเลยที่เริ่มต้นด้วยวันอาทิตย์ วันขึ้นปีใหม่ของชาวยิว (Rosh Hashanah) ก็ไม่เคยตรงกับวันอาทิตย์เช่นกัน และเดือนใดๆ ซึ่งวันที่ 1 เป็นวันอาทิตย์จะมีวันศุกร์ที่ 13 เสมอ

## อ้างอิง

หมวดหมู่:วันสำคัญทางศาสนาคริสต์
อ
วันจันทร์

**วันจันทร์** เป็นวันลำดับที่ 2 ในสัปดาห์ อยู่ระหว่างวันอาทิตย์กับวันอังคาร แต่ตามมาตรฐาน ISO 8601 กำหนดให้เป็นวันที่ 1 ของสัปดาห์

## สัญลักษณ์ของวัน
* สีประจำวัน คือ สีเหลือง
* พระประจำวันคือ พระปางห้ามญาติ
* ดอกไม้ประจำวัน คือ ดอกไม้ที่มีสีขาว เช่น ดอกมะลิ ดอกกุหลาบขาว

จ
วันพฤหัสบดี

**วันพฤหัสบดี** เป็นวันลำดับที่ 5 ในสัปดาห์ อยู่ระหว่างวันพุธกับวันศุกร์ แต่ตามมาตรฐาน ISO 8601 กำหนดให้เป็นวันที่ 4 ของสัปดาห์

## สัญลักษณ์ของวัน
* สีประจำวัน คือ สีส้ม
* พระประจำวันคือ พระปางสมาธิ

## เกร็ด
[right|thumb|รูปวาด"[ทอร์ (Thor) ที่คำว่า "Thursday" นำชื่อมาใช้วาดโดย Mårten Eskil Winge ปี 1872]]
* วันพฤหัสบดีของทุกสัปดาห์เป็นวันที่กำหนดให้ภาพยนตร์เรื่องใหม่เข้าฉายตามโรงภาพยนตร์ต่าง ๆ ในประเทศไทย โดยเปลี่ยนมาจากวันศุกร์ เมื่อปี พ.ศ. 2547
* พิธีพระราชทานปริญญาบัตรในประเทศไทยจัดขึ้นในวันพฤหัสบดีทุกปี เช่นเดียวกับพิธีไหว้ครูของหลายโรงเรียน เนื่องจากวันพฤหัสบดีถือว่าเป็นวันของพระพฤหัสบดีเทพฤษี ผู้เป็น "คุรุ" หรืออาจารย์ของเหล่าเทพทั้งหลายในศาสนาฮินดู ในอินเดีย คำเรียกชื่อวันพฤหัสบดีในภาษาฮินดียังใช้ว่า "คุรุวาร" หรือวันของครู อยู่จนถึงปัจจุบันนี้
* ในประเทศสหรัฐอเมริกา เทศกาลวันขอบคุณพระเจ้า เป็นวันพฤหัสบดี สัปดาห์ที่ 4 ของเดือนพฤศจิกายน
*วันพฤหัสบดีในภาษาอังกฤษใช้คำว่า "Thursday" มีที่มาจากคำว่า "ทอร์" (Thor) ซึ่งเป็นเทพเจ้าแห่งสายฟ้า และเป็นหนึ่งในเทพเจ้าสูงสุดตามเทพปกรณัมนอร์ส

## อ้างอิง

พ
หมวดหมู่:วันพฤหัสบดี
อักษรรูมี

**อักษรรูมี** (&thinsp;) คืออักษรโรมันที่ใช้เขียนภาษามลายู ในประเทศมาเลเซีย อินโดนีเซีย บรูไน และสิงคโปร์ คำว่า "รูมี" นั้นแผลงมาจากคำว่า "โรมัน" (Roman) หมายถึงอักษรโรมัน คำว่า "อักษรรูมี" ในภาษามลายูจะหมายรวมถึงอักษรโรมันที่ใช้เขียนภาษาอื่น ๆ เช่นภาษาตากาล็อกด้วย ส่วนในภาษาไทย "อักษรรูมี" หมายถึงอักษรโรมันที่ใช้เขียนภาษามลายูเท่านั้น

การกำหนดใช้อักษรโรมันเพื่อถ่ายเสียงภาษามลายูนั้น มีระบบและกฎเกณฑ์ที่แน่นอน เข้าใจง่าย และเขียนได้สะดวก โดยเฉพาะสำหรับผู้ที่ไม่ใช่เจ้าของภาษา  สำหรับผู้ที่ใช้ภาษามลายูเป็นภาษาแม่ อาจคุ้นเคยกับการเขียนอักษรยาวี ซึ่งดัดแปลงมาจากอักษรอาหรับ แต่ทั้งอักษรยาวีและอักษรรูมี ก็สามารถถ่ายทอดเสียงภาษามลายูได้เช่นเดียวกัน

## ชื่อและการออกเสียง

ถ้าสังเกต ชื่อเรียกของอินโดนีเซียจะคล้ายของภาษาดัตช์ ส่วนของมาเลเซียจะคล้ายภาษาอังกฤษ

นอกจากนี้ยังมีทวิอักษรซึ่งไม่ถือว่าเป็นตัวอักษรต่างหาก ดังต่อไปนี้ 

## ตัวอย่างการเขียน

## ดูเพิ่ม
* หลักเกณฑ์การทับศัพท์ภาษามลายู ฉบับราชบัณฑิตยสถาน

## อ้างอิง

หมวดหมู่:อักษรละติน
หมวดหมู่:ภาษามลายู
วันพุธ

**วันพุธ** เป็นวันลำดับที่ 4 ในสัปดาห์ อยู่ระหว่างวันอังคารกับวันพฤหัสบดี แต่ตามมาตรฐาน ISO 8601 กำหนดให้เป็นวันที่ 3 ของสัปดาห์

## สัญลักษณ์ของวัน
* สีประจำวัน คือ สีเขียว
* พระประจำวันคือ พระปางอุ้มบาตร
## ความเชื่อไทย
* วันพุธห้ามตัดผมเพราะไม่เป็นมงคล ร้านตัดผมในประเทศไทยส่วนใหญ่ หยุดวันพุธ
* คนที่เกิดวันพุธในตอนกลางคืน ถือว่าเกิดวันพระราหู

พ

หมวดหมู่:การอดอาหาร
วันอังคาร

**วันอังคาร** เป็นวันลำดับที่ 3 ในสัปดาห์ อยู่ระหว่างวันจันทร์กับวันพุธ แต่ตามมาตรฐานสากล กำหนดให้เป็นวันที่ 2 ของสัปดาห์

## สัญลักษณ์ของวัน
* สีประจำวัน คือ สีชมพู
* พระประจำวันคือ ปางไสยาสน์
* เทพเจ้าที่ควรนับถือคือ พระอังคาร

## ชื่อ
* เพลงของโรลลิงสโตนส์ชื่อ รูบีทูสเดย์ (Ruby Tuesday)
* ในสหรัฐอเมริกามีร้านอาหารชื่อ รูบีทูสเดย์ (Ruby Tuesday) ซึ่งคำว่า Tuesday หมายถึง วันอังคารในภาษาอังกฤษ ซึ่งมีรากศัพท์มาจากภาษาอังกฤษเก่า "Tiwesdæg" แปลตามตัวอักษรว่า "วันของเทพเจ้าเทียร์"

## อ้างอิง

อังคาร
หมวดหมู่:แอริส
CC

**CC** หรือ **cc** สามารถหมายถึง
* หน่วยปริมาตร ซีซี มีค่าเท่ากับ 1 ลูกบาศก์เซนติเมตร
* ครีเอทีฟคอมมอนส์ (Creative Commons, CC) - องค์กรเกี่ยวกับลิขสิทธิ์
* เซอร์กิตซิตี (Circuit City) - ร้านขายเครื่องใช้ไฟฟ้าขนาดใหญ่ของสหรัฐอเมริกา สำนักงานใหญ่ตั้งอยู่ที่เมืองริชมอนด์ รัฐเวอร์จิเนีย
* Current Century - ยุคสมัยที่แต่งขึ้นในการ์ตูนเรื่อง เทิร์นเอกันดั้ม
* closed caption (CC) - เป็นซับไตเติลของรายการโทรทัศน์ ไว้สำหรับบริการคนพิการทางหู
* Carbon copy (CC) - คำย่อที่อยู่ในการจ่าหน้าการส่ง Email หมายถึง สำเนาถึง โดยไม่ต้องการให้ผู้รับอีเมลตอบกลับ
* .cc - โดเมนอินเทอร์เน็ตระดับบนสุดตามรหัสประเทศของหมู่เกาะโคโคส 
* CC ใน เลขโรมัน มีค่าเท่ากับจำนวน 200
* ซีทู (C.C.) - ตัวละครจากการ์ตูนเรื่อง โค้ด กีอัส ภาคการปฏิวัติของลูลูช
* คำสั่งแปลโปรแกรมภาษาซี
ชมพูทวีป

**ชมพูทวีป**  (สันสกฤต: जम्बुद्वीप, , บาลี: Jambudīpa) มีความหมายได้ 2 ประการ ประการแรกหมายถึง ดินแดนที่เป็นประเทศอินเดีย ปากีสถาน เนปาลและบังกลาเทศในปัจจุบัน มีชื่อเรียกทางภูมิศาสตร์ที่เรียกว่า “เอเชียใต้”, “อนุทวีปอินเดีย”, หรือ “ภารตวรรษ” (Bharatavarsha, भारतवर्ष) ประการที่ 2 หมายถึงทวีปใหญ่ทางทิศใต้ของเขาพระสุเมรุซึ่งเป็น 1 ใน 4 ทวีปของชาวภารตะ (อุตรกุรุทวีป บุพวิเทหทวีป ชมพูทวีป และอมรโคยานทวีป)

“ดาวเคราะห์เรียกว่าทวีป อวกาศก็เหมือนมหาสมุทรในอากาศ เช่นเดียวกับที่มีเกาะในมหาสมุทรที่เป็นน้ำ ดาวเคราะห์เหล่านี้ในมหาสมุทรของอวกาศเรียกว่าทวีป หรือเกาะในอวกาศ”

## อ้างอิง

หมวดหมู่:ประเทศอินเดีย
หมวดหมู่:อนุทวีปอินเดีย
หมวดหมู่:เมืองสำคัญทางศาสนาพุทธ
หมวดหมู่:คำศัพท์ศาสนาพุทธ
ปีปฏิทิน

**ปีปฏิทิน** ในปฏิทินเกรกอเรียนที่ใช้กันอยู่ทั่วไป เริ่มต้นจากวันที่ 1 มกราคม และสิ้นสุดในวันที่ 31 ธันวาคม ส่วนปีแบบอื่น ๆ ที่ครบรอบใน 12 เดือน ได้แก่ ปีงบประมาณที่ใช้ในการบัญชี โดยปกติ ปีปฏิทินเริ่มต้นจากวันปีใหม่ของระบบปฏิทินใด ๆ และสิ้นสุดในวันสุดท้ายก่อนวันปีใหม่ของปีถัดไป

ปีปฏิทินแบ่งได้เป็น 2 ประเภทคือ ปีปกติสุรทิน (common year) และปีอธิกสุรทิน (leap year)

## ไตรมาส
**ไตรมาส** เป็นช่วงระยะเวลาสามเดือน ซึ่งแบ่งช่วงเวลา หนึ่ง ปี ออกเป็น สี่ ไตรมาส ในเชิงธุรกิจการพิจารณาผลประกอบการนิยมใช้ช่วงเวลาไตรมาส ในการประเมินผล

* ไตรมาสที่ 1 หมายถึงช่วงเดือนมกราคมถึงมีนาคม
* ไตรมาสที่ 2 หมายถึงช่วงเดือนเมษายนถึงมิถุนายน
* ไตรมาสที่ 3 หมายถึงช่วงเดือนกรกฎาคมถึงกันยายน 
* ไตรมาสที่ 4 หมายถึงช่วงเดือนตุลาคมถึงธันวาคม 

ส่วนไตรมาสในปีงบประมาณราชการของไทย ดูที่ ปีงบประมาณ

หมวดหมู่:หน่วยเวลา
อันโตนีโอ วีวัลดี

**อันโตนีโอ ลูซีโอ วีวัลดี** (Antonio Lucio Vivaldi) เกิดเมื่อวันที่ 4 มีนาคม พ.ศ. 2221 (ค.ศ. 1678) ที่เมืองเวนิส สาธารณรัฐเวนิส (ปัจจุบันคือเมืองเวนิส ประเทศอิตาลี) เขาเป็นคีตกวีและนักไวโอลินชื่อดังในสมัยบาโรก นอกจากนี้ยังเป็นอาจารย์และพระอีกด้วย วีวัลดีได้รับการยอมรับว่าเป็นนักแต่งเพลงในยุคบาโรกที่ดีที่สุด อิทธิพลของเขาในขณะที่มีชีวิตอยู่ครอบคลุมไปทั่วทั้งยุโรป คนส่วนใหญ่รู้จักเขาจากการที่เขาแต่งเพลงให้กับเครื่องดนตรีประสานเสียง สำหรับไวโอลินและเครื่องดนตรีอื่น ๆ อีกมากมาย ตลอดจนแต่งเพลงที่ใช้ในการบูชาทางด้านศาสนา และละครเพลงกว่าสี่สิบบท ผลงานที่เป็นที่รู้จักมากที่สุดของเขาคือซีรีส์ของเพลงประสานเสียงไวโอลิน ที่รู้จักในชื่อ “The Four Seasons”

หลายเพลงจากบทประพันธ์ทั้งหมดของวิวัลดีถูกแต่งขึ้นมาให้วงออร์เคสตร้าหญิงจากสถานกำพร้า “ออสปิดาเล เด ลา ปีเอตา” ซึ่งเขาเคยทำงานอยู่ในช่วง ค.ศ. 1703-1715 และ 1723-1740 วงออร์เคสตร้าหญิงล้วนนี้ได้กลายเป็นวงออร์เคสตร้าที่มีเอกลักษณ์ที่สุดวงหนึ่งในสมัยนั้น 
จนสามารถดึงดูดเศรษฐีชาวต่างชาติมาชมการแสดงได้มาก วิวัลดียังประสบความสำเร็จกับการแสดงละครโอเปร่าที่มีราคาแพงของเขาในเวนิส, มันโตวาและเวียนนาหลังจากการประชุมของจักรพรรดิคาร์ลที่ 6 วิวัลดีย้ายไปอยู่ที่กรุงเวียนนาเพราะหวังว่าจะได้เลื่อนขั้น แต่จักรพรรดิสวรรคตไม่นานหลังจากที่มาถึงและวิวัลดีก็เสียชีวิตในหนึ่งปีต่อมาท่ามกลางความยากจน 

หลังจากที่เขาตาย เพลงของเขาก็ถูกลืมเลือนไป จนกระทั่งในยุคศตวรรษที่ยี่สิบ เพลงของเขาได้รับการฟื้นฟูขึ้นมาอีกครั้ง ทุกวันนี้วิวัลดีถูกจัดอันดับให้เป็นนักแต่งเพลงยุคบาโรกที่มีชื่อเสียง ได้รับการบันทึกไว้อย่างแพร่หลาย และเป็นต้นแบบให้คีตกวีรุ่นหลังนิยมทำตาม ทั้งในสมัยคลาสสิกและโรแมนติก โยฮัน เซบัสทีอัน บัค ที่ได้รู้จักกับวีวัลดีชื่นชมเขามากจนกระทั่งได้ยืมหัวข้อที่วิวัลดิกล่าวถึงไว้หลายหัวข้อมาถ่ายทอดและปรับเปลี่ยนใหม่

## การแบ่งหมวดหมู่ผลงานของวีวัลดีแบบสมัยใหม่
* RV = ล่าสุดโดย ปีเตอร์ รีย็อม ค.ศ. 1973
* P = โดยมาร์ค ปังแชร์เลอ ผู้สะสมโน้ตแผ่นสมัยบาโรกหลายร้อยชิ้น ค.ศ. 1950 แต่มีที่ผิดหลายแห่ง
* ผลงานของวิวัลดิที่จัดหมวดหมู่โดยรีย็อม

## มีเดีย

## แหล่งข้อมูลอื่น

* โน้ตแผ่น"บทเพลงสี่ฤดู" 
* คอนแชร์โต้ อารีอาส และโน้ตแกะ
* คอนแชร์โต้ 5 ชิ้น "มักนิฟิกาต์" กับ "กลอรีอา" 
* Vivaldi - The Four Seasons (Complete)

หมวดหมู่:บุคคลที่เกิดในปี พ.ศ. 2221
หมวดหมู่:คีตกวีชาวอิตาลี
หมวดหมู่:นักดนตรีคลาสสิก
หมวดหมู่:บุคคลจากเวนิส
รีวโนซูเกะ อากูตางาวะ

**รีวโนซูเกะ อากูตางาวะ** () หรือชื่อศิลปินว่า **โชโกโด ชูจิง** (; 1 มีนาคม ค.ศ. 1892 – 24 กรกฎาคม ค.ศ. 1927) เป็นนักเขียนชาวญี่ปุ่นที่ดำเนินการในช่วงยุคไทโชของประเทศญี่ปุ่น ถือเป็น "บิดาแห่งเรื่องสั้นญี่ปุ่น" และรางวัลอากูตางาวะ รางวัลวรรณกรรมชั้นนำของญี่ปุ่น ตั้งชื่อตามเขา เขาฆ่าตัวตายขณะอายุ 35 ปีด้วยการกินบาร์บิทอลเกินขนาด

รีวโนซูเกะ อากูตางาวะก็สร้างผลงานไว้มากมายประมาณ 140 เรื่อง ส่วนใหญ่เป็นเรื่องสั้นและนิยายขนาดสั้น (รวมถึงเรื่อง ราโชมอน (Rashomon) ค.ศ. 1915 อันมีชื่อเสียงโด่งดัง ต่อมานำไปสร้างเป็นภาพยนตร์ชื่อก้องโดยอากิระ คูโรซาวะ) แต่ไม่มีผลงานที่เป็นนวนิยายเรื่องยาว มารดาของรีวโนซูเกะวิกลจริตและเสียชีวิตขณะที่เขายังเล็ก ลุงผู้เป็นเจ้าของนามสกุลที่เขาใช้รับเขาไปเลี้ยง เขาเข้าศึกษาด้านวรรณคดีที่มหาวิทยาลัยจักรวรรดิโตเกียว และจบการศึกษาในปี 1916 เขาแต่งงานสองปีหลังจากนั้น มีบุตรชายสามคนและทำงานเป็นครูสอนภาษาอังกฤษ ต่อมาได้เดินทางไปประเทศจีนและรัสเซีย กล่าวกันว่างานเขียนของรีวโนซูเกะ อากูตางาวะเป็นการนำประเพณีและตำนานของเอเชียมาตีความใหม่ได้อย่างมีชั้นเชิงยอดเยี่ยม โดดเด่นด้วยการผสมผสานอย่างล้ำลึกกับความคิดตะวันตกและเทคนิคทางวรรณกรรม

## ผลงาน

* 老年 (โรเน็น) ค.ศ. 1914
* 羅生門 (ราโชมอน) (ประตูผี) - Rashōmon ค.ศ. 1915
* 鼻 (ฮานะ) - The Nose ค.ศ. 1916
* 芋粥 (อิโมะกายุ) - Yam Gruel ค.ศ. 1916
* 煙草と悪魔 (โทบะโกะโทะอาคุมะ) ค.ศ. 1916
* 戯作三昧 (เกสะคุซันมาอิ) ค.ศ. 1917
* 蜘蛛の糸 (คุโมะโนะอิโตะ) - The Spider’s Thread  ค.ศ. 1918
* 地獄変 (จิโกะคุเฮ็น) - Hell Screen ค.ศ. 1918
* 邪宗門 (จาชูมอน) ค.ศ. 1918
* 魔術 (มาจุทซึ) ค.ศ. 1919
* 南京の基督 (นันคินโนะคิริซุโตะ) - Christ in Nanking  ค.ศ. 1920
* 杜子春 (โทชิชุน) - Tu Tze-chun ค.ศ. 1920
* アグニの神 (อะงุนิโนะคามิ) ค.ศ. 1920
* 藪の中 (ยาบุโนนากะ) - In a Grove ค.ศ. 1921
* トロッコ (โทโรคโคะ) ค.ศ. 1922
* 玄鶴山房 (เกนคะคุซันโบ) ค.ศ. 1927
* 侏儒の言葉 (ชูจูโนะโคโตบะ) ค.ศ. 1927
* 文芸的な、あまりに文芸的な (บันเกเตะกินะ, อะมะรินิบันเกเตะกินะ) ค.ศ. 1927
* 河童 (คัปปะ) - Kappa ค.ศ. 1927
* 歯車 (ฮะงะรุมะ) - Cogwheel ค.ศ. 1927
* 或る阿呆の一生 (อะรุอะโฮโนะอิโช) - A Fool's Life ค.ศ. 1927
* 西方の人 (เซโฮโนะฮิโตะ) - The Man of the West ค.ศ. 1927

### ผลงานที่แปลเป็นภาษาไทย
* *เรื่องสั้น สามมุมมอง หนึ่งความเป็นจริง  ที่มาของ  ราโชมอน* 
* *ท่านหญิงแห่งโระคุโนะมิยะ*
* *เฟือง*

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:นักเขียนชาวญี่ปุ่น
หมวดหมู่:กวีชาวญี่ปุ่น
หมวดหมู่:ผู้ฆ่าตัวตาย
หมวดหมู่:บุคคลจากโตเกียว
หมวดหมู่:เสียชีวิตจากการใช้ยา
เขื่อนฮูเวอร์

thumb|เขื่อนฮูเวอร์
**เขื่อนฮูเวอร์** หรือ **ฮูเวอร์แดม** () และรู้จักในชื่อ **โบลเดอร์แดม** ( - เขื่อนหินยักษ์) เป็นเขื่อนคอนกรีตรูปโค้งกึ่งถ่วงน้ำหนัก (arch-gravity dam) ในบริเวณแบล็กแคนยอนของแม่น้ำโคโลราโดบนชายแดนของรัฐแอริโซนาและรัฐเนวาดา เขื่อนสร้างขึ้นระหว่าง ค.ศ. 1931-1936 ระหว่างช่วงภาวะเศรษฐกิจตกต่ำครั้งใหญ่ และเปิดใช้งานวันที่ 30 กันยายน ค.ศ. 1935 โดยประธานาธิบดีสหรัฐแฟรงคลิน ดี. โรเซอเวลต์ การก่อสร้างเกิดจากความพยายามของคนงานมากกว่า 1,000 คน และคร่าชีวิตคนไปมากกว่า 100 คน มีข้อถกเถียงว่าชื่อเขื่อนตั้งตามประธานาธิบดีสหรัฐเฮอร์เบิร์ต ฮูเวอร์

ตั้งแต่ราว ค.ศ. 1900 มีการสำรวจความเป็นไปได้ที่จะรองรับเขื่อนที่ควบคุมอุทกภัย ทำการชลประทาน และผลิตไฟฟ้าพลังน้ำที่แบล็กแคนยอนและบริเวณรอบ ๆ โบลเดอร์แคนยอน ใน ค.ศ. 1928 คองเกรสอนุมัติโครงการ การประมูลเพื่อสร้างเขื่อนได้รับการสนับสนุนจากกลุ่มบริษัทเรียกว่า ซิกซ์คอมพานีส์ (Six Companies, Inc.) เริ่มสร้างเขื่อนในต้นปี ค.ศ. 1931 โครงสร้างคอนกรีตขนาดใหญ่นี้ยังไม่เคยมีการสร้างมาก่อน  และเทคนิคการสร้างบางเทคนิคยังไม่ได้รับการพิสูจน์ อากาศร้อนจัดช่วงฤดูร้อนและสาธารณูปโภคที่ขาดแคลนบริเวณก่อสร้างทำให้เกิดความยากลำบาก แม้กระนั้น กลุ่มบริษัทซิกซ์คอมพานีส์ส่งมอบเขื่อนให้รัฐบาลในวันที่ 1 มีนาคม ค.ศ. 1936 ก่อนกำหนดเสร็จถึง 2 ปี (on March 1, 1936, more than two years ahead of schedule. Ref English Wikimedia)
 
เขื่อนฮูเวอร์กักน้ำจากทะเลสาบมี้ด ซึ่งเป็นแหล่งกักเก็บน้ำที่มีปริมาตรมากที่สุดในสหรัฐอเมริกา เขื่อนตั้งอยู่บริเวณใกล้เมืองโบลเดอร์ซิตี รัฐเนวาดา เมืองที่เดิมสร้างเพื่อให้คนงานก่อสร้างเขื่อนอาศัย ราว ๆ 30 ไมล์ ทางทิศตะวันออกเฉียงใต้ของลาสเวกัส รัฐเนวาดา เครื่องจ่ายกระแสไฟฟ้าจากเขื่อนสร้างพลังงานให้สาธารณูปโภคทั้งสาธารณะและส่วนตัวในรัฐเนวาดา แอริโซนา และแคลิฟอร์เนีย เขื่อนฮูเวอร์เป็นสถานที่ท่องเที่ยวหลัก มีนักท่องเที่ยวเยี่ยมชมเกือบ 1 ล้านคนต่อปี ทางหลวงสาย 93 ตัดผ่านสันเขื่อนจนถึงเดือนตุลาคม ค.ศ. 2010 เมื่อทางเลี่ยงเขื่อนฮูเวอร์เปิดให้ใช้งาน

## อ้างอิง

## แหล่งข้อมูลอื่น

* เว็บไซต์เขื่อนฮูเวอร์อย่างเป็นทางการ 

ฮูเวอร์
ฮูเวอร์
หมวดหมู่:สิ่งก่อสร้างในรัฐเนวาดา
หมวดหมู่:สิ่งก่อสร้างในรัฐแอริโซนา
หมวดหมู่:โครงการวิศวกรรมศาสตร์
หมวดหมู่:ข้อโต้เถียงการตั้งชื่อ
ถนนนครราชสีมา

**ถนนนครราชสีมา** () เป็นถนนสายหนึ่งในเขตดุสิต กรุงเทพมหานคร มีระยะทางเริ่มตั้งแต่ถนนลูกหลวง (แยกประชาเกษม) ท้องที่แขวงดุสิต ไปทางทิศตะวันออกเฉียงเหนือ ตัดกับถนนพิษณุโลก (แยกวังแดง) ถนนศรีอยุธยา (แยกหอประชุมทหารบก) ถนนอู่ทอง (แยกอู่ทองนอก) ถนนราชวิถี (แยกการเรือน) และถนนสุโขทัย (แยกสวนรื่นฤดี) ข้ามคลองสามเสนเข้าสู่ท้องที่แขวงถนนนครไชยศรี ไปสิ้นสุดที่ถนนนครไชยศรี (แยกร่วมจิตต์) ใกล้ที่ทำการไปรษณีย์ดุสิต

ถนนนครราชสีมาเดิมชื่อ "ถนนดวงดาว" เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น เป็นถนนในโครงการถนนอำเภอดุสิต ซึ่งทรงริเริ่มขึ้นพร้อม ๆ กับการสร้างพระราชวังดุสิตใน พ.ศ. 2441 ชื่อถนนดวงดาวมาจากเครื่องลายครามที่มีลายดาว ในนิยายจีนมักกล่าวถึงดาวที่เป็นเซียนต่าง ๆ เช่น ไท้แป๊ะกิมแช ()  "แช" (星) แปลว่า ดาว (สำเนียงจีนกลางออก *ซิ้ง*) ต่อมาในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนดวงดาวใต้ตั้งแต่ถนนคอเสื้อ (ถนนพิษณุโลก) ถึงถนนใบพร (ถนนอู่ทองนอก) เป็น "ถนนนครราชสีมาใต้" ถนนดวงดาวในให้ยกเลิก และถนนดวงดาวเหนือตั้งแต่ถนนซางฮี้ใน (ถนนราชวิถี) ถึงคลองสามเสน เป็น "ถนนนครราชสีมาเหนือ"

เดิมกรุงเทพมหานครได้ติดตั้งป้ายชื่อถนนนครราชสีมาว่า "ถนนราชสีมา" ซึ่งเป็นชื่อที่ไม่ถูกต้อง ปัจจุบันได้แก้ไขแล้ว

## อ้างอิง

## แหล่งข้อมูลอื่น
* 

นครราชสีมา
นครราชสีมา
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
นครราชสีมา (แก้ความกำกวม)

**นครราชสีมา** อาจหมายถึง
* จังหวัดนครราชสีมา
* อำเภอเมืองนครราชสีมา
* เทศบาลนครนครราชสีมา
* สังฆมณฑลนครราชสีมา
* มณฑลนครราชสีมา
* สโมสรฟุตบอลนครราชสีมา
* สถานีรถไฟนครราชสีมา
* วิทยาลัยนครราชสีมา สถาบันอุดมศึกษาในอำเภอเมืองนครราชสีมา
* ท่าอากาศยานนครราชสีมา
* ถนนนครราชสีมา ถนนในเขตดุสิต กรุงเทพมหานคร

หมวดหมู่:หน้าแก้ความกำกวมชื่อสถานที่